遊仙窟詩 詠崔五嫂
作者：張文成
朝代：唐

paragraphs: 奇異妍雅，貌特驚新。
眉間月出疑爭夜，頰上花開似鬬春。
細腰偏愛轉，笑臉特宜嚬。
真成物外奇稀物，實是人間斷絶人。
自然能舉止，可念無方比。
能令公子百重生，巧使王孫千迴死。
黑雲裁兩鬢，白雪分雙齒。
織成錦繡騏驎兒，判繡裙腰鸚鵡子。
觸處盡開懷，何曾有不佳。
機關大雅妙，行步絕𡟛娃。
傍人一一丹羅韈，侍婢三三綠線鞵。
黃龍透入黃金釧，白燕飛來白玉釵。